Mi az az önaláírt gyökér CA?
Az olyan CA, mely az érvényesítéséhez nem függ másik CA-tól, „gyökér” (vagy „horgony”) CA néven ismeretes. Az olyan CA, mely az érvényesítéséhez másik CA-tól függ, „közbenső CA” néven ismeretes. Az ilyen gyökér CA iránti bizalmat a tanúsítványoktól eltérő módszerekkel kell biztosítani. A számítógép rendszerszoftvere tartalmazza az olyan elfogadható gyökér CA identitások listáját, melyeket az Apple előzetesen elfogadott. A Kulcskarika-elérés alkalmazás használatával más CA-kat is felvehet erre a listára, vagy mindezt a rendszergazdája is megteheti Önnek.

Mi az a közbenső tanúsítványkiadó központ?
Az olyan tanúsítványkiadó központ (CA), mely az érvényesítéséhez másik CA-tól függ, közbenső CA néven ismeretes. Egy közbenső CA attól a CA-tól függ, mely kibocsátotta azt az érvényesítéséhez, és az által érvényteleníthető vagy vonható vissza. A közbenső CA-kat azok kibocsátó CA-i gyakran használják arra, hogy hatáskört delegáljanak a műveleteik olyan részhalmaza számára, amilyen például egy adott felhasználás vagy felhasználók osztálya. Amennyiben Ön vagy a rendszere megbízik egy közbenső CA kibocsátójában, akkor az a közbenső CA-ban is meg fog bízni, hacsak Ön nem bírálja ezt felül explicit módon. Azt is megteheti, hogy egy közbenső CA-hoz úgy társít megbízhatóságot, hogy annak kibocsátójában megbízik; azonban ez megkerüli a kibocsátó hatáskörén alapuló érvényességi ellenőrzéseket. Amikor a Tanúsítványasszisztens használatával közbenső CA-t hoz létre, annak aláírásához léteznie kell egy gyökér vagy közbenső CA-nak (a megfelelő privát kulcsukkal együtt).

Mit jelent a „Legyen ez a CA az alapértelmezett” lehetőség?
Amikor a felhasználóktól tanúsítvány-aláíró kéréseket fogad, az alapértelmezett CA lesz automatikusan kiválasztva az elérhető Tanúsítványkiadó központok előugró menüjében. Ha a „Legyen ez a CA az alapértelmezett” elemre kattint, a fent megadott CA név lesz az alapértelmezett CA.

Hogyan működik az „E-mail innen” lehetőség?
Miután a Tanúsítványasszisztens létrehozta a tanúsítványkiadó központot, létrehozhat egy meghívófájlt a felhasználók számára, amellyel tanúsítványt lehet igényelni az adott tanúsítványkiadó központtól. Ha a felhasználók duplán kattintanak a meghívófájlra, a Tanúsítványasszisztens végigvezeti őket a tanúsítvány kérelmezésének folyamatán. A tanúsítvánnyal kapcsolatos kérelem az itt megadott e-mail-címre lesz elküldve.